**Všeobecné podmienky Colour boom s.r.o. k zmluve o zhotovení veci na zákazku podľa § 644 a nasl. zákona č. 40/1964 Z.z. Občianskeho zákonníka, v znení neskorších predpisov (ďalej ako „Všeobecné podmienky“)**

I.

1. Písomným potvrdením o prevzatí objednávky je potrebné v danom prípade rozumieť písomnú zmluvu o zhotovení veci na zákazku uzavretú medzi objednávateľom a zhotoviteľom (ďalej ako „Zmluva“) na základe objednávky a jej potvrdenia. Vecou zhotovovanou na zákazku sa rozumie Tovar určený v Zmluve. Zhotoviteľ zhotoví Tovar za dojednanú cenu na vlastné nebezpečenstvo. Na základe Zmluvy vznikne objednávateľovi právo aby mu zhotoviteľ Tovar zhotovil podľa jeho objednávky, a povinnosť objednávateľa zaplatiť zhotoviteľovi cenu za zhotovenie Tovaru. Objednávateľ je povinný uhradiť zhotoviteľovi okrem ceny za zhotovenie Tovaru aj náklady na dodanie Tovaru objednávateľovi.
2. Časom zhotovenia veci (Tovaru) je potrebné rozumieť termín dodania Tovaru určený pri uzavretí Zmluvy, ibaže bol zmenený spôsobom uvedeným v tomto bode. Zhotoviteľ je oprávnený čas zhotovenia veci (termín dodania Tovaru) v prípade dôležitých okolností primerane predĺžiť, a to najmä v prípade, ak mu dodávateľ látok nedodal včas objednané látky, alebo ak mu jeho subdodávateľ včas nedodal požadované plnenie potrebné pre splnenie Zmluvy, o predĺžení času zhotovenia veci (termínu dodania Tovaru) bude zhotoviteľ v týchto prípadoch objednávateľa včas informovať. Čas zhotovenia veci (termín dodania Tovaru) sa predlžuje aj vtedy, ak objednávateľ ani sedem kalendárnych dní pred uplynutím času zhotovenia veci (termínu dodania Tovaru) neuhradil cenu za zhotovenie Tovaru a náklady na dodanie Tovaru, pričom v takom prípade sa čas zhotovenia veci (termín dodania Tovaru) predlžuje takým spôsobom, že bude predstavovať sedem kalendárnych dní po pripísaní ceny za zhotovenie Tovaru a nákladov na dodanie Tovaru na bankový účet Zhotoviteľa.
3. Ak akosť nie je v Zmluve výslovne dojednaná, je zhotoviteľ povinný vec (Tovar) dodať v priemernej strednej akosti.
4. Materiál potrebný na zhotovenie veci (Tovaru) obstaráva zhotoviteľ. Zhotoviteľ je oprávnený dať dielo vykonať na svoju zodpovednosť tretím osobám, to jest zhotoviteľ je oprávnený použiť na zhotovenie veci na zákazku tretie osoby.

II.

1. Zhotoviteľ zašle objednávateľovi faktúru bez zbytočného odkladu po uzavretí Zmluvy.
2. V prípade, ak objednávateľ neuhradí cenu za zhotovenie Tovaru spolu s nákladmi na dodanie Tovaru, prípadne akúkoľvek ich časť, ani do 30 dní od vystavenia preddavkovej faktúry, Zmluva zaniká. V takomto prípade zániku Zmluvy nemajú zmluvné strany žiadne ďalšie práva a povinnosti vyplývajúce zo Zmluvy, ani z jej zániku, okrem povinnosti zhotoviteľa vrátiť prípadné prijaté čiastočné plnenie objednávateľovi a to na bankový účet, z ktorého plnenie poslal.
3. Úhradou sumy sa rozumie jej pripísanie bankový účet zhotoviteľa.

III.

1. Zhotoviteľ dodá objednávateľovi Tovar v určenom termíne dodania Tovaru, určenom mieste dodania Tovaru a určeným spôsobom. Objednávateľ je povinný prevziať Tovar za podmienok určených Zmluvou v určenom mieste dodania Tovaru a v určenom termíne dodania Tovaru. Vlastníkom Tovaru sa objednávateľ stane zaplatením ceny za zhotovenie Tovaru, nákladov na dodanie Tovaru a jeho prevzatím.
2. Momentom prevzatia Tovaru objednávateľom prechádza na objednávateľa nebezpečenstvo škody na Tovare. Ak objednávateľ Tovar neprevezme, hoci ho prevziať mal, prechádza na neho nebezpečenstvo škody na Tovare v momente, kedy mal prevziať Tovar.

IV.

Odstúpenie od Zmluvy

1. Ak dodávateľ zhotoviteľa nie je schopný dodať zhotoviteľovi látku, alebo inú vec, potrebnú na splnenie Zmluvy včas a riadne, je zhotoviteľ oprávnený od Zmluvy odstúpiť. Ak tretia osoba, ktorej zhotoviteľ zadal zhotovenie veci podľa uzavretej Zmluvy (to jest subdodávateľ zhotoviteľa), nie je schopná dodať zhotoviteľovi požadovanú vec včas a riadne, je zhotoviteľ oprávnený od Zmluvy odstúpiť. Ak zhotoviteľ po uzavretí Zmluvy požiadal objednávateľa o súčinnosť v určenej lehote, a objednávateľ túto súčinnosť neposkytol, je zhotoviteľ oprávnený od Zmluvy odstúpiť.

V.

Záverečné ustanovenia

1. Zmluva, vrátane ustanovení týchto Všeobecných podmienok, má prednosť pred dispozitívnymi ustanoveniami akéhokoľvek zákona a všeobecne záväzného právneho predpisu.
2. Zhotoviteľ a objednávateľ sú oprávnení komunikovať emailovou formou s použitím emailových adries uvedených v Zmluve, alebo použitých pri jej uzavretí, pričom takáto komunikácia sa považuje sa písomnú.
3. Zmluvu je možné meniť iba písomne, a to so súhlasom oboch zmluvných strán, inak je zmena Zmluvy neplatná.
4. Objednávateľ nemôže meniť jednostranne Zmluvu. Objednávateľ nemôže dávať nevhodné pokyny zhotoviteľovi počas plnenia Zmluvy. Nevhodný pokyn je najmä taký, ktorý nie je možné splniť bez dodatočných nákladov vzhľadom na stupeň rozpracovanosti Tovaru k momentu jeho udelenia. Zhotoviteľ je povinný na nevhodné pokyny objednávateľa upozorniť. Zhotoviteľ je oprávnený odstúpiť od Zmluvy, ak objednávateľ na nevhodných pokynoch trvá aj po jeho upozornení. Zhotoviteľ nie je povinný splniť nevhodný pokyn.
5. V prípade, ak Slovenská pošta, a.s. zanechá objednávateľovi oznam, že môže Tovar prevziať

na adrese uvedenej v tomto ozname, je objednávateľ povinný Tovar prevziať na tejto adrese. Lehota určená poštou v tomto ozname na prevzatie Tovaru nemení určený termín dodania Tovaru podľa tejto Zmluvy a týchto Všeobecných podmienok, to jest objednávateľ je povinný prevziať Tovar na adrese uvedenej v ozname v určenom termíne dodania Tovaru podľa tejto Zmluvy a týchto Všeobecných podmienok. Ak bol oznam pošty zanechaný objednávateľovi v určenom termíne na dodanie Tovaru podľa tejto Zmluvy a Všeobecných podmienok, má sa za to, že Zhotoviteľ dodržal určený termín dodania Tovaru.

1. Ak objednávateľ neprevezme Tovar, hoci mu bol riadne odoslaný, a Tovar sa vrátil zhotoviteľovi späť ako neprevzatý, objednávateľ je s prevzatím Tovaru v omeškaní, môže si ho však prevziať v sídle zhotoviteľa. Objednávateľ v omeškaní s prevzatím môže požiadať zhotoviteľa o opätovné odoslanie, v takom prípade náklady opätovného odoslania (dodania) Tovaru znáša objednávateľ, tieto je povinný zhotoviteľovi uhradiť pred opätovným odoslaním a zhotoviteľ nie je povinný Tovar opätovne odoslať, pokiaľ mu ich objednávateľ neuhradil.
2. Ak objednávateľ, ktorý je v omeškaní s prevzatím Tovaru, neprevzal Tovar ani do jedného mesiaca od určeného termínu dodania Tovaru, Zmluva zaniká, ibaže objednávateľ v tejto lehote požiadal o opätovné odoslanie a uhradil jeho náklady. Ak sa Tovar vrátil Zhotoviteľovi ako neprevzatý aj po jeho opätovnom odoslaní tak Zmluva zaniká takýmto vrátením Tovaru. Po zániku Zmluvy Zhotoviteľ vráti Objednávateľovi uhradenú cenu za zhotovenie Tovaru na bankový účet, z ktorého cenu Zhotoviteľ prijal.
3. Keďže sa jedná o predaj tovaru zhotoveného podľa osobitných požiadaviek objednávateľa (spotrebiteľa), tovaru vyrobeného na mieru alebo tovaru určeného osobitne pre jedného objednávateľa (spotrebiteľa), podľa § 7 ods. 6 písm. c) zákona č. 102/21014 Z.z. objednávateľ (spotrebiteľ) nemá právo odstúpiť od Zmluvy.
4. Postupy uplatňovania a vybavovania reklamácii, sťažností a podnetov objednávateľa ako spotrebiteľa sú uvedené v Reklamačnom poriadku zhotoviteľa, ktorý je uvedený na webovej stránke zhotoviteľa [www.colourboom.sk](http://www.colourboom.sk)
5. Objednávateľ má možnosť riešiť spor prostredníctvom systému alternatívneho riešenia sporov obrátením sa na subjekt alternatívneho riešenia sporov za podmienok ustanovených osobitným predpisom, viac informácii sa nachádza na <http://www.mhsr.sk/alternativne-riesenie-spotrebitelskych-sporov-iir/146965s>. Zmluva sa posudzuje podľa práva Slovenskej republiky.
6. Nesprávna údržba a použitie Tovaru znižuje jeho životnosť. Tovar skladujte na suchom a teplom mieste, nevystavujte ho počas skladovania priamemu slnečnému žiareniu.
7. Ak niektoré ustanovenie tejto Zmluvy vrátane Všeobecných podmienok alebo jeho časť je alebo sa stane neplatným a/alebo neúčinným, nemá takáto neplatnosť a/alebo neúčinnosť vplyv na ostatné ustanovenia tejto Zmluvy vrátane Všeobecných podmienok alebo ich časti, ktoré zostávajú naďalej platné a účinné.

V Novom Meste nad Váhom, 2.1.2016.

Colour boom s.r.o.